Skilmálar fyrir SMS magnsendingarþjónustu 1.1 ‍ Eftirfarandi skilgreiningar eru notaðar í skilmálum þessum og fylgiskjölum eftir því sem við á : - Upplýsingaveitendur eru aðilar , sem vilja senda upplýsingar í gegnum SMS magnsendingarþjónustu Símans . - Reikningstímabil : Almanaksmánuður - SMS Magnsendingar : Þjónusta sem gerir áskrifendum kleift að senda upplýsingar í formi SMS skilaboða í gegnum aðgangsstýrða vefsíðu á internetinu . Ábyrgð 2.1 ÁBYRGÐ UPPLÝSINGAVEITANDA : Upplýsingaveitandi ber einn og óskorað ábyrgð á : a ) Að öll framkvæmd af hans hálfu sé í samræmi við lög og reglur.b ) Að allt efni sem sent er í gegnum SMS kerfi Símans sé í samræmi við lög og reglur.c ) Að skilaboð séu einungis send úr kerfinu til einstaklinga sem um það hafa beðið sérstaklega ( með skráningu ) eða eru meðvitaðir um væntanlegar sendingar á annan hátt ( sbr. starfsmenn fyrirtækja ) . d ) Greiðslu til Símans fyrir þjónustu skv. skilmálum þessum . ÁBYRGÐ SÍMANS : Að tæknileg miðlun upplýsinganna í gegnum SMS kerfi Símans virki , sbr. þó ábyrgðartakmarkanir í 4. gr . Almennar takmarkanir á SMS magnsendingum 3.1 FJÖLDI STAFA Í HVERRI MAGNSENDINGU : Skeyti send með magnSMS kerfinu geta lengst verið 540 stafir . Ef venjulegt sms skeyti verður lengra en 160 stafir þá sendist það sem mörg skeyti og er hægt að senda allt að 306 stafi í tveimur skeytum og 459 stafi í þremur skeytum og svo framvegis fyrir lengri skeyti ( 153 stafir komast í hvert undirliggjandi samsett SMS ) . Ef sms skeyti er sent með íslenskum stöfum ( sent með unicode stafasetti ) sem er lengra en 70 stafir þá komast 134 stafir í tvö skeyti og 201 stafir í þrjú skeyti og svo framvegis fyrir lengri skeyti ( 67 stafir komast í hvert undirliggjandi samsett unicode SMS ) . AUGLÝSINGAR OG SAMÞYKKI MÓTTAKANDA : Óheimilt er að nota kerfið til að senda óumbeðið efni í formi SMS . Einnig þarf upplýst samþykki móttakanda að liggja fyrir áður en efni er sent , sbr. C-liður 2. gr. skilmála þessa . FRAMSAL ÞJÓNUSTUNNAR : Upplýsingaveitandi má ekki framselja þjónustuna til þriðja aðila . Ábyrgðartakmarkanir 4.1 ‍ Síminn ber ekki ábyrgð á tjóni sem rekja má til sambandsleysis , rofa á fjarskiptum eða annarra truflana sem kunna að verða á rekstri fjarskiptanetsins , hvort sem slíkt má rekja til línubilana , bilana í sambandastöðvum eða annarra ástæðna . Bótaábyrgð nær ekki til óbeins tjóns gagnaðila , þ.m.t. rekstrartaps , eða tjóns sökum þess að ekki hefur tekist að uppfylla samninga við þriðja aðila að hluta eða öllu leyti . Gjaldtaka og innheimta greiðslna 5.1 ‍ Upplýsingaveitandi greiðir Símanum fyrir hvert textaskilaboð auk mánaðargjalds í samræmi við gildandi gjaldskrá hverju sinni . Síminn áskilur sér rétt til krefja upplýsingaveitanda um tryggingu ( s.s. bankaábyrgðaryfirlýsingu ) til að tryggja greiðslur til Símans . Lögsaga og lausn ágreiningsmála 6.1 ‍ Mál sem rísa kunna milli Símans og upplýsingaveitanda vegna þjónustu samkvæmt skilmálum þessum skal reka fyrir Héraðsdómi Reykjavíkur . 7.1 ‍ Hvor aðili um sig má segja upp samningi þessum skriflega með eins mánaða fyrirvara . Síminn má rifta samningi þegar í stað ef upplýsingaveitandi brýtur í bága 2. gr . Að öðru leyti gilda almennar riftunarreglur íslensks réttar . Skilmálar þessir gilda þegar IP / MPLS - og ATM-tengingar eru keyptar í smásölu hjá Símanum . Gildissvið 1.1 ‍ Skilmálar þessir gilda þegar IP / MPLS - og ATM-tengingar eru keyptar í smásölu hjá Símanum . Þar sem ákvæðum skilmálanna sleppir gilda ákvæði almennra skilmála Símans um fjarskiptaþjónustu eins og þeir eru hverju sinni . Gildir frá 15. júní 2010 2.1 ‍ Í skilmálum þessum hafa eftirtalin orð þá merkingu sem greinir hér að neðan . Rétthafi : sá aðili sem skráður er kaupandi þjónustunnar í kerfi Símans . Greiðandi : sá aðili sem Síminn sendir reikninga vegna notkunar þjónustunnar . Þjónusta : IP / MPLS - og ATM-tengingar sem seldar eru í smásölu hjá Símanum . Ábyrgð og skyldur Símans og réttindi viðskiptavinar 3.1 ‍ Síminn reynir eftir fremsta megni að tryggja hámarksgæði þjónustunnar og öryggi við notkun hennar . 3.2 ‍ Síminn ber ekki ábyrgð á tjóni sem kann að hljótast af reynist ekki unnt að nota þjónustuna af einhverjum ástæðum eða vegna notkunar á þjónustunni að einhverju leyti . Ábyrgð og skyldur viðskiptavinar og þjónustuaðila og réttindi Símans 4.1 ‍ Nýtingarhlutfall burðargetu stakrar línu skal ekki nema meiru en 7% að meðaltali á mánuði . Skal nýtingarhlutfall burðargetu miðast við þá burðargetu sem þjónustuaðili kaupir . 4.2 ‍ Rétthafi ber ábyrgð á allri notkun þjónustunnar . Rétthafi ber ábyrgð á greiðslum allra reikninga , hvort sem annar aðili er skráður greiðandi þjónustunnar eður ei . 4.3 ‍ Viðskiptavinur ber ábyrgð á greiðslum til Símans vegna notkunar á þjónustunni , hvort sem sú notkun fer fram með heimild viðskiptavinar eða ekki . 4.4 ‍ Síminn áskilur sér rétt til að forgangsraða umferð um IP / MPLS net sitt . 4.5 ‍ Rétthafi er ábyrgur fyrir því að ákvæðum þessara skilmála sé fylgt . Heimil notkun þjónustunnar 5.1 ‍ Óheimilt er að nota aðgang annarra að þjónustunni , þ.m.t. að samnýta aðgang annars aðila með heimild hans eða án , eða að heimila þriðja aðila að samnýta aðgang að þjónustunni nema með skriflegu leyfi Símans . 5.2 ‍ Óheimilt er að nota aðgang að þjónustunni til að trufla samskipti eða valda óeðlilegu álagi á tengingum annarra . 5.3 ‍ Óheimilt er að nota aðganginn á hvern þann hátt sem er til þess ætlaður að hafa áhrif á gjaldtöku eða komast hjá gjaldtöku , t.d. fyrir sótt gagnamagn . 5.4 ‍ Óheimil er uppsetning hugbúnaðar eða starfræksla þjónustu á tölvum eða einkanetum sem truflað getur kerfisrekstur Símans og / eða þjónustu við viðskiptavini . Annað 6.1 ‍ Brot á ákvæðum skilmálanna getur valdið fyrirvaralausri lokun á þjónustunni . Áskilinn er réttur til þess að synja þjónustuaðila um þjónustuna um stundarsakir eða til frambúðar ef brotið er gegn ákvæðum skilmálanna . 6.2 ‍ Síminn áskilur sér rétt til að endurskoða þessa skilmála . Verða breytingar á þeim tilkynntar á vefsíðu Símans , www.siminn.is , með að minnsta kosti 30 daga fyrirvara .